-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์หรือบริการ

กลุ่มบริษัทฯประกอบธุรกิจผลิตและจำหน่ายผลิตภัณฑ์โลหะโครงสร้าง
ผลิตภัณฑ์โลหะที่เกี่ยวกับอุปกรณ์จัดเก็บและลำเลียง ผลิตภัณฑ์โลหะแปรรูป
การจำหน่ายโลหะและชิ้นส่วนโลหะ และให้บริการด้านโลหะครบวงจร
ให้แก่ลูกค้าในประเทศและต่างประเทศ ภายใต้เครื่องหมายการค้า “CITY STEEL” โดยบริษัทฯ
และภายใต้เครื่องหมายการค้า “ISO PRO” โดยบ.สยาม ไอโซ โปร
ทั้งนี้กลุ่มบริษัทฯมีผู้บริหารเป็นชุดเดียวกัน แต่มีทีมงานในการขายและการผลิต
รวมทั้งสายการผลิตแยกจากกัน โดยผลิตภัณฑ์มีรูปแบบ คุณภาพและมาตรฐานเท่าเทียมกัน
ทั้งนี้การผลิตและให้บริการของกลุ่มบริษัทฯจะดำเนินการตามความต้องการของลูกค้า เช่น รูปแบบ
ขนาด วัตถุประสงค์การใช้งาน เป็นต้น
ซึ่งสินค้าและบริการนั้นจะเป็นการผลิตและให้บริการตามคำสั่งซื้อของลูกค้า (Made to Order)
โดยผลิตภัณฑ์และบริการของกลุ่มบริษัทฯ สามารถแบ่งออกได้เป็น 5 ประเภท ดังนี้

3.1.1 ผลิตและจำหน่ายผลิตภัณฑ์โลหะโครงสร้าง (Metal Fabrication)

ปัจจุบันดำเนินการผลิตและให้บริการโดยบริษัทฯ และบ.สยาม ไอโซ โปร
โดยลักษณะของผลิตภัณฑ์เป็นผลิตภัณฑ์ที่ใช้สำหรับโครงสร้างของสิ่งปลูกสร้างต่างๆ ที่เป็นโลหะ
(Constructional Product and Metal Fabrication) ทั้งที่เป็นตัวอาคาร ภายนอกอาคาร
และภายในอาคาร เช่น โครงสร้างเสา โครงสร้างคาน โครงสร้างหลังคา โครงสร้างผนัง
โครงสร้างบันได แบบเทปูนสำหรับงานก่อสร้างในรูปแบบต่างๆ เป็นต้น
และโครงสร้างที่ติดตั้งเพื่อใช้ในการจัดเก็บสินค้า
โดยบางรูปแบบสามารถเป็นโครงสร้างของอาคารคลังสินค้าไปได้ในตัว
ซึ่งวัตถุประสงค์ในการใช้งานจะใช้ในการจัดเก็บสิ่งของและสินค้าในโรงงานอุตสาหกรรม
ซูเปอร์สโตร์ ซึ่งรูปแบบและขนาด ของผลิตภัณฑ์จะแตกต่างกันไปขึ้นอยู่กับความต้องการของลูกค้า
เช่น ชั้นวางของแบบรับน้ำหนักมาก (Racking System) ชั้นลอยแบบประกอบได้ (Mezzanine
Platform) ชั้นวางของแบบรับน้ำหนักเบา (Shelving System) เป็นต้น
ทั้งนี้การผลิตจะเป็นไปตามคำสั่งซื้อของลูกค้า (Made to Order)
โดยเริ่มตั้งแต่การติดต่อกับลูกค้าในการให้คำปรึกษาและแนะนำเกี่ยวกับตัวผลิตภัณฑ์ที่ลูกค้าต้องการ
ซึ่งส่วนใหญ่ลูกค้าจะมีการออกแบบตัวงานเบื้องต้นมาให้
หลังจากนั้นทีมวิศวกรของกลุ่มบริษัทฯจะคำนวณผลิตภัณฑ์โครงสร้างโลหะให้เหมาะสมกับการรับน้ำหนัก
และเมื่อลูกค้าตัดสินใจสั่งซื้อผลิตภัณฑ์ กลุ่มบริษัทฯจะดำเนินการผลิตโดยผ่านกระบวนการต่างๆ เช่น
ตัด ขึ้นรูป เจาะรู เชื่อมประกอบ เคลือบผิว และทำการตรวจสอบคุณภาพขั้นสุดท้าย
จึงจะทำการจัดส่ง รวมทั้งไปติดตั้งให้กับลูกค้าต่อไป

3.1.2 ผลิตและจำหน่ายผลิตภัณฑ์โลหะที่เกี่ยวกับอุปกรณ์จัดเก็บและลำเลียง (Storage System
and Material Handling Equipment)

ปัจจุบันดำเนินการผลิตและให้บริการโดยบริษัทฯ ที่สำนักงานใหญ่ และบ.สยาม ไอโซ โปร
โดยสามารถแบ่งผลิตภัณฑ์ได้เป็น 2 ลักษณะ ดังนี้

3.1.2.1 อุปกรณ์จัดเก็บ (Storage System)

เป็นผลิตภัณฑ์ที่ใช้งานเกี่ยวกับการจัดเก็บสิ่งของ
โดยรูปแบบและขนาดจะแตกต่างกันไปขึ้นอยู่กับวัตถุประสงค์ในการใช้งานของลูกค้าแต่ละราย
ยกตัวอย่างเช่น ชั้นวางของระบบเคลื่อนที่ได้ (Mobile Shelving System)
ตู้เก็บของและตู้เก็บของแบบล็อคได้ (Cabinet & Locker)

3.1.2.2 อุปกรณ์ลำเลียง (Material Handling Equipment)

เป็นผลิตภัณฑ์ที่ใช้งานเกี่ยวกับการลำเลียงและเคลื่อนย้ายสินค้า
ซึ่งส่วนใหญ่จะใช้สำหรับสายการผลิตในโรงงานอุตสาหกรรม
หรือในสถานที่ที่ต้องมีการเคลื่อนย้ายสินค้า เช่น ซุปเปอร์มาร์เก็ต ซุปเปอร์สโตร์ สนามบิน โรงแรม
เป็นต้น โดยรูปแบบและขนาดของผลิตภัณฑ์จะแตกต่างกันไปขึ้นอยู่กับวัตถุประสงค์ในการใช้งาน เช่น
รถลำเลียงชิ้นงาน (Cart & Dolly) พาเลท (Pallet) แท่นลำเลียง (Conveyor System)
แท่นเทียบทางลาด (Dock Equipment) เครื่องยกและเข็นสินค้า (Material Handling
Equipment)

3.1.3 ผลิตและจำหน่ายผลิตภัณฑ์โลหะแปรรูป และให้บริการแปรรูปโลหะครบวงจร (First
Class Steel Service)

ปัจจุบันการผลิตและจำหน่ายผลิตภัณฑ์โลหะแปรรูป
และให้บริการแปรรูปโลหะครบวงจรดำเนินงานโดยศูนย์บริการงานโลหะ (สาขา 1)
ของบริษัทฯเป็นหลัก ซึ่งเป็นการบริการแปรรูปโลหะด้วยกระบวนการต่างๆ
ตามความต้องการของลูกค้าที่จะนำไปใช้ในวัตถุประสงค์ต่างๆ
โดยลูกค้าสามารถสั่งซื้อผลิตภัณฑ์โลหะแปรรูป
หรือสามารถนำวัตถุดิบมาเองและสั่งงานบริการแปรรูปได้
ทั้งนี้กลุ่มบริษัทฯได้ให้บริการโดยใช้เครื่องจักรที่มีความเที่ยงตรงและมีประสิทธิภาพ เช่น
งานตัดเลเซอร์ งานตัดตามแบบ งานพับ งานปั๊ม งานเจาะรู งานม้วน งานเชื่อม งานบากมุม
งานขึ้นรูป งานตัดท่อ งานพ่นสี (สีฝุ่น/สีน้ำมัน) เป็นต้น

3.1.4 ผลิตและจำหน่ายผลิตภัณฑ์โลหะอื่นๆ (Other Metal Products)

ปัจจุบัน ดำเนินการผลิตและให้บริการโดยบริษัทฯ และบ.สยาม ไอโซ โปร
เป็นผลิตภัณฑ์อื่นๆที่ทำด้วยโลหะสำหรับวัตถุประสงค์ในการใช้งานโดยเฉพาะ อาทิ เฟอร์นิเจอร์
ป้ายจัดแสดงสินค้า และวัสดุก่อสร้าง เป็นต้น

3.1.5 การจำหน่ายโลหะและชิ้นส่วนโลหะ (Metal Trade)

ปัจจุบันดำเนินการให้บริการโดยบริษัทฯ ทั้งที่สำนักงานใหญ่และศูนย์บริการงานโลหะ (สาขา 1)
โดยบริษัทฯ เป็นผู้ดำเนินการในการจำหน่ายโลหะทุกประเภท ได้แก่ เหล็ก สเตนเลส อลูมิเนียม
เป็นต้น
โดยส่วนใหญ่จะเป็นการซื้อโลหะจากผู้จัดจำหน่ายในประเทศและจำหน่ายให้แก่ลูกค้าที่เป็นผู้ใช้โลหะรายสุดท้าย
(End User) อย่างไรก็ตาม
หากลูกค้ามีความต้องการโลหะที่มีลักษณะและคุณสมบัติพิเศษจากต่างประเทศ บริษัทฯ
ก็จะจัดหามาเพื่อจำหน่ายให้กับลูกค้าต่อไป ทั้งนี้บริษัทฯ
ไม่มีนโยบายที่จะเน้นรายได้จากส่วนนี้เป็นหลัก
โดยมักจะเป็นการจำหน่ายไปพร้อมกับการจำหน่ายผลิตภัณฑ์โลหะแปรรูป
และการให้บริการแปรรูปโลหะ

3.2 การตลาดและภาวะการแข่งขัน

3.2.1 นโยบายและลักษณะการตลาดของผลิตภัณฑ์หรือบริการที่สำคัญ

3.2.1.1 กลยุทธ์การแข่งขัน

(1) เน้นคุณภาพผลิตภัณฑ์

กลุ่มบริษัทฯ มีนโยบายมุ่งความเป็นเลิศทางด้านคุณภาพของผลิตภัณฑ์
โดยผลิตภัณฑ์ต้องมีความแข็งแรงทนทาน อายุการใช้งานยาวนาน สวยงาม มีความประณีตเรียบร้อย
สีติดทนนานเป็นมันเงากันรอยขีดข่วนได้ดี โดยทั้งนี้ต้องมีการควบคุมการผลิตอย่างดีทุกขั้นตอน
เริ่มตั้งแต่การออกแบบผลิตภัณฑ์ให้กับลูกค้าได้ตรงกับความต้องการของลูกค้ามากที่สุดและเป็นไปตามหลักวิศวกรรม
การเลือกใช้วัตถุดิบที่มีคุณภาพผ่านกระบวนการผลิตโดยใช้เครื่องจักรที่ทันสมัยมีประสิทธิภาพและได้มาตรฐาน
การติดตั้งผลิตภัณฑ์ต้องปลอดภัยและแข็งแรง รวมทั้งจัดให้บุคลากรได้รับการฝึกฝนอย่างชำนาญ
และยังได้มีการวิจัยและพัฒนาคุณภาพและความหลากหลายของผลิตภัณฑ์อย่างต่อเนื่อง
เพื่อให้ผลิตภัณฑ์ของกลุ่มบริษัทฯ ได้รับความไว้วางใจและการยอมรับจากลูกค้า
โดยสามารถรองรับความต้องการและตอบสนองความพึงพอใจของลูกค้าให้ได้สูงสุด

(2) บริหารต้นทุนการผลิตอย่างมีประสิทธิภาพ

เน้นการบริหารต้นทุนผลิตภัณฑ์อย่างมีประสิทธิภาพ
ด้วยนโยบายในการพัฒนาและปรับปรุงการทำงานของบุคลากรให้มีประสิทธิภาพอยู่เสมอ
บริหารขั้นตอนการผลิตให้มีของเสียในแต่ละขั้นตอนการผลิตน้อยที่สุด
รวมทั้งการบริหารวัตถุดิบในการผลิตให้เกิดประโยชน์ได้มากที่สุด เช่น
เศษเหล็กแผ่นที่เหลือจากการตัดชิ้นงานในครั้งแรกสามารถนำไปผลิตผลิตภัณฑ์ที่มีขนาดเหมาะสมได้อีก
อาทิ แหวนรองน็อต เป็นต้น จากนโยบายการดำเนินการดังกล่าวส่งผลให้กลุ่มบริษัทฯ
มีต้นทุนการผลิตต่ำ และเป็นกลยุทธ์อย่างหนึ่งในการแข่งขันของกลุ่มบริษัทฯ

(3) กำหนดราคาผลิตภัณฑ์ที่สามารถแข่งขันได้ โดยสอดคล้องกับราคาตลาด

กลุ่มบริษัทฯ มีนโยบายในการกำหนดราคาผลิตภัณฑ์ให้สอดคล้องกับราคาตลาด
โดยคำนึงถึงคุณภาพสินค้า ต้นทุนการผลิต เช่น ราคาวัตถุดิบ ค่าแรงงาน ค่าขนส่ง และค่าติดตั้ง
เป็นต้น ทั้งนี้กลุ่มบริษัทฯ ไม่มีนโยบายในการแข่งขันโดยการตัดราคาแข่งกับคู่แข่งขันรายอื่นๆ
ทั้งในประเทศและต่างประเทศ เพื่อคงไว้ซึ่งอัตรากำไรขั้นต้น
ซึ่งในการนำเสนอราคาจะกำหนดจากต้นทุนที่ใช้ในการผลิตเป็นฐานและบวกด้วยอัตรากำไรขั้นต้น
อย่างไรก็ตามการกำหนดราคาของแต่ละโครงการหรือชิ้นงานอาจมีอัตรากำไรขั้นต้นที่แตกต่างกันได้
โดยขึ้นอยู่กับปัจจัยต่างๆ อาทิ ขนาดของโครงการและสถานการณ์ที่แตกต่างกัน

(4) ให้บริการที่ดีทั้งก่อนและหลังการขาย รวมทั้งให้ความสำคัญในการส่งมอบผลิตภัณฑ์ตามกำหนด

กลุ่มบริษัทฯ มีความมุ่งมั่นที่จะให้บริการที่ดีทั้งก่อนและหลังการขายแก่ลูกค้า เช่น
การให้คำปรึกษาในการออกแบบผลิตภัณฑ์ที่เหมาะสมกับความต้องการของลูกค้า
การให้บริการติดตั้งผลิตภัณฑ์ การเข้าไปตรวจสอบการใช้งานของผลิตภัณฑ์หลังจากการติดตั้ง
และการสอบถามความพึงพอใจของลูกค้าอย่างสม่ำเสมอ
อีกทั้งให้ความสำคัญสูงกับการส่งมอบผลิตภัณฑ์ให้ตรงตามกำหนดที่ตกลงไว้
โดยถือเป็นจุดแข็งที่สำคัญในการแข่งขัน อีกทั้งเป็นการสร้างพจน์ ความน่าเชื่อถือ
และความสัมพันธ์ที่ดีกับลูกค้า ทำให้ได้รับความไว้วางใจจากลูกค้าอย่างต่อเนื่อง
รวมทั้งได้รับฐานลูกค้าใหม่เพิ่มเติมจากการแนะนำของลูกค้ารายเดิมด้วย

(5) จัดให้มีการส่งเสริมการตลาดเชิงรุก

กลยุทธ์ในการส่งเสริมการตลาด เป็นอีกกลยุทธ์หนึ่งที่กลุ่มบริษัทฯ ให้ความสำคัญ
เพื่อสร้างความทรงจำต่อตราสินค้าของกลุ่มบริษัทฯ (Brand Recognition)
และจูงใจให้เกิดความสนใจในผลิตภัณฑ์ของกลุ่มบริษัทฯ
โดยมีการดำเนินกิจกรรมส่งเสริมการตลาดเชิงรุกเพื่อแนะนำผลิตภัณฑ์และตราสินค้าให้เป็นที่รู้จัก
ดังนี้ การโฆษณาผ่านสื่อ การให้พนักงานขายติดต่อไปยังลูกค้าโดยตรง การขายทางโทรศัพท์
(Telemarketing) การส่งจดหมาย (Direct Mail) การออกบูธจัดแสดงสินค้า เป็นต้น

3.2.1.2 ลักษณะลูกค้าและกลุ่มลูกค้าเป้าหมาย

ปัจจุบันกลุ่มบริษัทฯ มีลูกค้าทั้งในประเทศและต่างประเทศ
โดยลูกค้าส่วนใหญ่เกือบทั้งหมดของกลุ่มบริษัทฯ เป็นลูกค้าในประเทศ

  (1) ลูกค้าในประเทศ

ได้แก่ ผู้ใช้ผลิตภัณฑ์และบริการเกี่ยวกับโลหะทุกชนิด
โดยกลุ่มลูกค้าส่วนใหญ่จะเป็นผู้ใช้ทางอุตสาหกรรมในกลุ่มอุตสาหกรรมต่างๆ
ที่เป็นบริษัทขนาดกลางขึ้นไป เช่น กลุ่มการเกษตรและอุตสาหกรรมอาหาร
กลุ่มสินค้าอุปโภคและบริโภค กลุ่มธุรกิจการเงิน กลุ่มวัตถุดิบและสินค้าอุตสาหกรรม
กลุ่มอสังหาริมทรัพย์และก่อสร้าง กลุ่มทรัพยากร กลุ่มบริการ กลุ่มเทคโนโลยี เป็นต้น
ลูกค้าของกลุ่มบริษัทฯ มีอยู่ในทุกภาคของประเทศไทยโดยกลุ่มบริษัทฯ
สามารถจัดส่งและติดตั้งผลิตภัณฑ์ได้ทั่วประเทศ
ซึ่งความสัมพันธ์ของกลุ่มบริษัทฯกับกลุ่มลูกค้าถือได้ว่ามีความสัมพันธ์ที่ดี
และที่ผ่านมาลูกค้าส่วนใหญ่จะมีจำนวนการสั่งซื้อผลิตภัณฑ์มากกว่า 1 ครั้ง (Repeat Order) ทั้งนี้
ณ 31 กรกฎาคม 2549 กลุ่มบริษัทฯมีฐานลูกค้าในประเทศกว่า 1,000 ราย ซึ่งอยู่ใน 20
กลุ่มอุตสาหกรรม ได้แก่

+-----------------------------------+-----------------------------------+
| -                                 | -   กลุ่มพลังงานและสาธารณูปโภค        |
|  กลุ่มธุรกิจการเกษตรและอุตสาหกรรมอาหาร |                                   |
+-----------------------------------+-----------------------------------+
| -   กลุ่มของใช้ในครัวเรือน             | -   กลุ่มพาณิชย์                      |
+-----------------------------------+-----------------------------------+
| -   กลุ่มเวชภัณฑ์และเครื่องสำอาง        | -   กลุ่มผู้จัดจำหน่าย                  |
+-----------------------------------+-----------------------------------+
| -   กลุ่มสิ่งทอและเครื่องนุ่งห่ม           | -   กลุ่มการแพทย์                    |
+-----------------------------------+-----------------------------------+
| -   กลุ่มธุรกิจการเงิน                 | -   กลุ่มการพิมพ์และสิ่งพิมพ์             |
+-----------------------------------+-----------------------------------+
| -   กลุ่มเคมีภัณฑ์และพลาสติก            | -   กลุ่มบริการเฉพาะกิจ               |
+-----------------------------------+-----------------------------------+
| -   กลุ่มเครื่องมือและเครื่องจักร         | -   กลุ่มขนส่งและคลังสินค้า             |
+-----------------------------------+-----------------------------------+
| -   กลุ่มบรรจุภัณฑ์                    | -   กลุ่มสื่อสาร                      |
+-----------------------------------+-----------------------------------+
| -   กลุ่มยานพาหนะและอุปกรณ์           | -   กลุ่มเครื่องใช้ไฟฟ้าและคอมพิวเตอร์    |
+-----------------------------------+-----------------------------------+
| -                                 | -   กลุ่มชิ้นส่วนอิเล็กทรอนิคส์            |
|  กลุ่มอสังหาริมทรัพย์/วัสดุก่อสร้างและตกแต่ง |                                   |
+-----------------------------------+-----------------------------------+

  (2) ลูกค้าต่างประเทศ

ลูกค้าต่างประเทศของกลุ่มบริษัทฯ จะเป็นกลุ่มผู้ผลิตในอุตสาหกรรมชิ้นส่วนยานยนต์
และกลุ่มผู้ผลิตในอุตสาหกรรมต่าง ๆ และตัวแทนจำหน่าย โดยประเทศที่ส่งผลิตภัณฑ์ไปจำหน่าย
ได้แก่ ออสเตรเลีย นิวซีแลนด์ ญี่ปุ่น มาเลเซีย เกาหลีใต้ และกลุ่มประเทศในทวีปยุโรป เป็นต้น
อย่างไรก็ตามเนื่องจากในปัจจุบันกำลังการผลิตและความสามารถในการบริการของกลุ่มบริษัทฯ
มีจำกัด กลุ่มบริษัทฯ จึงเน้นการจำหน่ายในประเทศ
ทำให้ปริมาณการจำหน่ายในต่างประเทศมีไม่มากนัก แต่กลุ่มบริษัทฯ
ยังคงมีการจำหน่ายผลิตภัณฑ์ให้กับลูกค้าต่างประเทศที่เป็นลูกค้าที่ติดต่อซื้อขายกันมา
เพื่อรักษาความสัมพันธ์อันดี ทั้งนี้
กลุ่มบริษัทฯได้เล็งเห็นถึงศักยภาพของตลาดต่างประเทศที่มีกำลังซื้อสูง
ดังนั้นจึงได้วางแผนเพิ่มกำลังการผลิตเพื่อเน้นการจำหน่ายไปยังตลาดต่างประเทศโดยผ่านทางบ.
มาร์ค เวิลด์ไวด์ ซึ่งเป็นบริษัทย่อย ซึ่งปัจจุบันอยู่ในระหว่างการดำเนินการก่อสร้างอาคารสำนักงาน
/ โรงงาน และได้รับการส่งเสริมการลงทุนจากสำนักงานคณะกรรมการการส่งเสริมการลงทุน
(BOI) แล้ว

ตารางแสดงรายได้จากลูกค้าในประเทศและลูกค้าต่างประเทศ

+----------------------+--------+-----+--------+-----+--------+-----+
|                      | ปี      |     | ปี      |     | ปี      |     |
|                      | 254    |     | 254    |     | 254    |     |
|                      | 6/2547 |     | 7/2548 |     | 8/2549 |     |
+----------------------+--------+-----+--------+-----+--------+-----+
|                      | (ส.ค.  |     | (ส.ค.  |     | (ส.ค.  |     |
|                      | 46 -   |     | 47 -   |     | 48 -   |     |
|                      | ก.ค.   |     | ก.ค.   |     | ก.ค.   |     |
|                      | 47)    |     | 48)    |     | 49)    |     |
+----------------------+--------+-----+--------+-----+--------+-----+
|                      | จำนวน  | ร้อ  | จำนวน  | ร้อ  | จำนวน  | ร้อ  |
|                      |        | ยละ |        | ยละ |        | ยละ |
|                      | (ล     |     | (ล     |     | (ล     |     |
|                      | ้านบาท) |     | ้านบาท) |     | ้านบาท) |     |
+----------------------+--------+-----+--------+-----+--------+-----+
| ลูกค้าในประเทศ         | 273.29 | 97  | 484.98 | 98  | 480.88 | 98  |
|                      |        | .97 |        | .42 |        | .11 |
+----------------------+--------+-----+--------+-----+--------+-----+
| ลูกค้าต่างประเทศ        | 5.67   | 2   | 7.78   | 1   | 9.27   | 1   |
|                      |        | .03 |        | .58 |        | .89 |
+----------------------+--------+-----+--------+-----+--------+-----+
| รวม                  | 278.96 | 100 | 492.76 | 100 | 490.15 | 100 |
|                      |        | .00 |        | .00 |        | .00 |
+----------------------+--------+-----+--------+-----+--------+-----+

3.2.2 การแข่งขันและศักยภาพในการแข่งขัน

3.2.2.1 การแข่งขัน

อุตสาหกรรมการผลิตผลิตภัณฑ์โลหะและบริการเกี่ยวกับโลหะ เป็นอุตสาหกรรมที่ต้องใช้ความรู้
ความสามารถ และความชำนาญ รวมทั้งประสบการณ์ของผู้ประกอบการอย่างมาก
นอกจากนี้จะต้องมีการปรับปรุงเครื่องจักรเพื่อรองรับผลิตภัณฑ์ใหม่ที่จะเกิดขึ้นในอนาคต
รวมทั้งการใช้เทคโนโลยีเครื่องจักรที่ทันสมัยในกระบวนการผลิต เพื่อเพิ่มประสิทธิภาพในการผลิต
ยกระดับคุณภาพสินค้า ลดการสูญเสียของวัตถุดิบ และลดต้นทุนการผลิต
นอกจากนี้ในอุตสาหกรรมผลิตผลิตภัณฑ์โลหะนั้นยังเน้นการพัฒนาและออกแบบผลิตภัณฑ์ที่ตรงกับความต้องการของลูกค้ามากที่สุดและเป็นไปตามหลักวิศวกรรม
รวมไปถึงต้องผลิตสินค้าได้ทันตามเวลาที่ลูกค้ากำหนด
และการบริการทั้งก่อนและหลังการขายที่ดีอีกด้วย

คู่แข่งในอุตสาหกรรม สามารถแบ่งออกเป็น 3 ประเภท ดังนี้

  (1) คู่แข่งที่เป็นผู้นำเข้าผลิตภัณฑ์มาจำหน่ายในประเทศ

คู่แข่งที่เป็นผู้นำเข้าผลิตภัณฑ์จากต่างประเทศเข้ามาจำหน่ายในประเทศ
ซึ่งผลิตภัณฑ์ส่วนใหญ่ที่นำเข้ามาจำหน่ายจะเป็นรูปแบบมาตรฐานที่ตายตัว
ซึ่งถูกออกแบบมาจากผู้ผลิตจากต่างประเทศ
ทำให้ไม่สามารถปรับเปลี่ยนตามความต้องการของลูกค้าได้มากนัก
ส่วนในด้านคุณภาพของผลิตภัณฑ์ที่จัดจำหน่ายนั้นมีความเท่าเทียมกับผู้ผลิตรายใหญ่ในประเทศ
แต่มีราคาสูงกว่า

  (2) คู่แข่งที่เป็นผู้ผลิตรายใหญ่ในประเทศ

คู่แข่งที่เป็นผู้ผลิตรายใหญ่ในประเทศ เป็นคู่แข่งที่อยู่ในกลุ่มเดียวกันกับกลุ่มบริษัทฯ
โดยเทียบด้านราคาของผลิตภัณฑ์จะไม่แตกต่างกันมากนัก แต่จะเน้นการแข่งขันกันที่คุณภาพและบริการ
ทั้งนี้กลุ่มบริษัทฯเชื่อว่าผลิตภัณฑ์โลหะและบริการของกลุ่มบริษัทฯ
มีความได้เปรียบในด้านความหลากหลายและครบวงจรกว่า
เนื่องจากในปัจจุบันยังไม่มีคู่แข่งขันรายใดรายหนึ่งมีผลิตภัณฑ์และให้บริการที่ครบวงจรเช่นเดียวกับกลุ่มบริษัทฯ

  (3) คู่แข่งที่เป็นผู้ผลิตรายเล็กในประเทศ

คู่แข่งที่เป็นผู้ผลิตรายเล็กในประเทศ
จะมีลักษณะเป็นผู้ผลิตในรูปแบบสถานประกอบการซึ่งกระจายอยู่ตามแหล่งชุมชน
ส่วนใหญ่จะผลิตผลิตภัณฑ์ที่ไม่มีความซับซ้อน เช่น รถเข็น พาเลท เป็นต้น
เนื่องจากด้วยเครื่องมือที่มีจำกัดรวมทั้งไม่มีการวิจัยและพัฒนาตัวผลิตภัณฑ์
ทำให้คุณภาพของผลิตภัณฑ์ด้อยกว่าผู้ผลิตขนาดใหญ่
ซึ่งผู้ผลิตในกลุ่มนี้จะเน้นที่ราคาขายให้ถูกกว่าผู้ผลิตรายใหญ่ อย่างไรก็ตาม
ผู้ผลิตรายเล็กในกลุ่มนี้ไม่ถือเป็นคู่แข่งของกลุ่มบริษัทฯ เนื่องจากลูกค้าของกลุ่มบริษัทฯ
จะไม่ใช่กลุ่มเป้าหมายของผู้ผลิตรายเล็กเหล่านี้ โดยลูกค้าของกลุ่มบริษัทฯ
จะให้ความสำคัญกับคุณภาพ และการบริการมากกว่า

3.2.2.2 ศักยภาพในการแข่งขัน

จากประสบการณ์ ความรู้ ความสามารถ และความชำนาญของกลุ่มบริษัทฯ
ในอุตสาหกรรมผลิตภัณฑ์โลหะ และบริการเกี่ยวกับโลหะที่มีมาอย่างยาวนานและต่อเนื่องกว่า 10 ปี
ทำให้กลุ่มบริษัทฯเป็นผู้ประกอบธุรกิจเกี่ยวกับโลหะที่มีความหลากหลายและครบครันในด้านการจำหน่ายโลหะ
การผลิต และการบริการ ซึ่งจากการมุ่งเน้นความเป็นเลิศของผลิตภัณฑ์และบริการ
รวมทั้งการจัดส่งตรงต่อเวลาตามนโยบายของกลุ่มบริษัทฯ
จึงทำให้ผลิตภัณฑ์ของกลุ่มบริษัทฯเป็นที่ยอมรับและได้รับความไว้วางใจจากลูกค้า
โดยศักยภาพในการแข่งขันของกลุ่มบริษัทฯตามข้างต้น มีดังนี้

(1) กลุ่มบริษัทฯมีการพัฒนาเกี่ยวกับผลิตภัณฑ์และเทคโนโลยีการผลิตอย่างต่อเนื่อง
เพื่อทำให้ผลิตภัณฑ์มีคุณภาพสูงยิ่งขึ้น รวมทั้งเป็นการลดต้นทุนในการผลิต
นอกจากนั้นยังพัฒนาและออกแบบผลิตภัณฑ์ในรูปแบบใหม่ๆ
เพื่อเพิ่มทางเลือกและเพื่อรองรับต่อความต้องการของผู้บริโภคได้เป็นอย่างดี

(2) บริษัทฯ และ บ.สยาม ไอโซ โปร ได้รับการรับรองมาตรฐานระบบบริหารคุณภาพ ISO 9001
Version 2000 ด้านการผลิตและควบคุมคุณภาพ จากบริษัท เอสจีเอส (ประเทศไทย) จำกัด
“SGS”

(3) บริษัทฯ ได้รับตราสินค้า Thailand’s Brand จากกรมส่งเสริมการส่งออก

(4) ลูกค้าของกลุ่มบริษัทฯเป็นผู้ใช้งานทางอุตสาหกรรมและครอบคลุมในหลายกลุ่มอุตสาหกรรม
ซึ่งเป็นการกระจายฐานลูกค้าแบบไม่กระจุกตัว และกลุ่มบริษัทฯมีความสัมพันธ์ที่ดีกับกลุ่มลูกค้า
โดยลูกค้าส่วนใหญ่จะเป็นลูกค้าประจำที่ติดต่อซื้อขายกันมาเป็นเวลานาน

(5) บ. สยาม ไอโซ โปร และ บ.มาร์ค เวิลด์ไวด์ ซึ่งเป็นบริษัทย่อย
ได้รับการส่งเสริมการลงทุนจากสำนักงานคณะกรรมการการส่งเสริมการลงทุน (BOI)

3.3 การจัดหาผลิตภัณฑ์หรือบริการ

3.3.1 การผลิต

  ปัจจุบันกลุ่มบริษัทฯ มีโรงงาน 2 แห่ง และศูนย์บริการงานโลหะ 1 แห่ง ดังนี้

+--------------+----------------------+---------------------+---------+
|              | ลักษณะ                | ที่อยู่                 | กรรมสิทธิ์ |
+--------------+----------------------+---------------------+---------+
| บริษัทฯ        | อาคารและโรงงาน       | 88/3 หมู่ 4 ถนนบายพาส | เช่า     |
|              |                      |                     |         |
|              | พื้นที่ประมาณ 3,636      | ตำบลหนองไม้แดง       |         |
|              | ตารางเมตร            |                     |         |
|              |                      | อำเภอเมืองชลบุรี       |         |
|              |                      | จังหวัดชลบุรี           |         |
+--------------+----------------------+---------------------+---------+
| บริษัทฯ (ต่อ)   | ศูนย์บริการงานโลหะ      | 120 หมู่ 3 ถนนสุขุมวิท   | เช่า     |
|              | (สาขา1)              |                     |         |
|              |                      | ตำบลบ้านสวน          |         |
|              | พื้นที่ประมาณ 1,680      | อำเภอเมืองชลบุรี       |         |
|              | ตารางเมตร            |                     |         |
|              |                      | จังหวัดชลบุรี           |         |
+--------------+----------------------+---------------------+---------+
| บ.สยาม ไอโซ  | โรงงาน               | 88/2 หมู่ 4 ถนนบายพาส | เช่า     |
| โปร          |                      |                     |         |
|              | พื้นที่ประมาณ 3,528      | ตำบลหนองไม้แดง       |         |
|              | ตารางเมตร            |                     |         |
|              |                      | อำเภอเมืองชลบุรี       |         |
|              |                      | จังหวัดชลบุรี           |         |
+--------------+----------------------+---------------------+---------+

ทั้งนี้ บ.มาร์ค เวิลด์ไวด์ มีสำนักงานตั้งอยู่ที่ 41/60 หมู่ 1 ถนนบายพาส ตำบลบ้านสวน
อำเภอเมืองชลบุรี จังหวัดชลบุรี โดยอยู่ระหว่างการดำเนินการก่อสร้างอาคารสำนักงาน /
โรงงาน ซึ่งคาดว่าจะแล้วเสร็จและเริ่มดำเนินการได้ในไตรมาสแรกของปี 2550

  นโยบายการผลิตที่สำคัญ

ด้านนโยบายการผลิต กลุ่มบริษัทฯมีนโยบายการผลิตโดยผลิตตามคำสั่งของลูกค้า (Made to
Order)
เนื่องจากความต้องการและความจำเป็นในการใช้งานและระยะเวลาส่งมอบผลิตภัณฑ์ของลูกค้าแต่ละรายแตกต่างกัน
จึงต้องมีการวางแผนสำหรับการผลิตในทุกขั้นตอน
เริ่มตั้งแต่ขั้นตอนการสั่งซื้อวัตถุดิบตลอดจนการใช้เครื่องจักร เพื่อทำให้กลุ่มบริษัทฯ
สามารถประหยัดต้นทุนในการผลิตและส่งมอบสินค้าได้ตรงตามที่ลูกค้ากำหนด ซึ่งมีผลทำให้กลุ่มบริษัทฯ
สามารถรองรับความต้องการที่เร่งด่วนของลูกค้าได้
และตอบสนองความพึงพอใจของลูกค้าได้เป็นอย่างดี

  กำลังการผลิตรวม

ณ ปัจจุบัน กำลังการผลิตรวมของกลุ่มบริษัทฯ เท่ากับ 16,000 ตันต่อปี โดยแบ่งเป็น
กำลังการผลิตจากบริษัทฯ 7,000 ตันต่อปี และจากบ.สยาม ไอโซ โปร 9,000 ตันต่อปี
โดยบ.สยาม ไอโซ โปร เริ่มดำเนินการผลิต 29 กรกฎาคม 2547

ตารางแสดงกำลังการผลิตของกลุ่มบริษัทฯ

  --------------------- ----------- -------- ----------- -------- ----------- --------
                        ปี 2546/2547          ปี 2547/2548          ปี 2548/2549 

                        ตัน          ร้อยละ    ตัน          ร้อยละ    ตัน          ร้อยละ

  บริษัทฯ (สำนักงานใหญ่)                                                          

  กำลังการผลิตเต็มที่        5,000       100.00   5,000       100.00   5,000       100.00

  ปริมาณการผลิตจริง        4,950       99.00    4,990       99.80    4,820       96.40

  บริษัทฯ                                                                       
  (ศูนย์บริการงานโลหะ)                                                           

  กำลังการผลิตเต็มที่        1,000       100.00   2,000       100.00   2,000       100.00

  ปริมาณการผลิตจริง        960         96.00    1,960       98.00    1,950       97.50

  บ.สยาม ไอโซ โปร                                                             

  กำลังการผลิตเต็มที่        -           -        9,000       100.00   9,000       100.00

  ปริมาณการผลิตจริง        -           -        7,700       85.56    8,650       96.11

  รวม                                                                         

  กำลังการผลิตเต็มที่        6,000       100.00   16,000      100.00   16,000      100.00

  ปริมาณการผลิตจริง        5,910       98.50    14,650      91.56    15,420      96.38
  --------------------- ----------- -------- ----------- -------- ----------- --------

หมายเหตุ : กำลังการผลิตและบริการประเมินจากการดำเนินการประมาณ 8-13 ชั่วโมงต่อวัน
และ 6 วันต่อสัปดาห์ ตั้งแต่วันจันทร์ถึงวันเสาร์

บ. มาร์ค เวิลด์ไวด์ ยังไม่เปิดดำเนินกิจการ

3.3.2 การจัดหาวัตถุดิบ

เนื่องจากกลุ่มบริษัทฯ จะให้ความสำคัญเกี่ยวกับคุณภาพของผลิตภัณฑ์เป็นอันดับหนึ่ง
ดังนั้นคุณภาพของวัตถุดิบจึงเป็นปัจจัยหลัก ส่วนในด้านของราคา ความน่าเชื่อถือ
และความสามารถในการจัดส่งวัตถุดิบจะเป็นปัจจัยรองลงมาในการใช้พิจารณาประกอบการสั่งซื้อวัตถุดิบ
โดยวัตถุดิบหลักสำหรับใช้ในการผลิตของกลุ่มบริษัทฯ คือ โลหะ ซึ่งมี 3 ประเภท 1) เหล็ก ได้แก่
เหล็กแผ่นดำ เหล็กแผ่นขาว และเหล็กรูปพรรณ ฯลฯ 2) สเตนเลส และ 3) อลูเนียม
ซึ่งใช้ในปริมาณสูงถึงร้อยละ 84.58 ร้อยละ 90.09 และร้อยละ 84.20 ของยอดซื้อวัตถุรวมในปี
2546/2547 ในปี 2547/2548 และในปี 2548/2549 ตามลำดับ
นอกจากวัตถุดิบโลหะซึ่งเป็นวัตถุดิบหลักในการผลิตแล้วกลุ่มบริษัทฯ ยังมีการใช้วัตถุดิบอื่นๆ
ในการผลิต อาทิ สี ไม้ ล้อ และวัสดุสิ้นเปลืองอื่นๆ ทั้งนี้กลุ่มบริษัทฯ
มีปริมาณการสั่งซื้อวัตถุดิบส่วนใหญ่จากในประเทศ

ตารางแสดงปริมาณและสัดส่วนการซื้อวัตถุดิบในประเทศและต่างประเทศ

  ---------------- ----------- -------- ----------- -------- ----------- --------
  การสั่งซื้อวัตถุดิบ     ปี 2546/2547          ปี 2547/2548          ปี 2548/2549 

                   ล้านบาท      ร้อยละ    ล้านบาท      ร้อยละ    ล้านบาท      ร้อยละ

  ในประเทศ         206.51      94.60    304.74      97.60    253.51      99.73

  ต่างประเทศ        11.79       5.40     7.49        2.40     0.69        0.27

  รวม              218.30      100.00   312.23      100.00   254.20      100.00
  ---------------- ----------- -------- ----------- -------- ----------- --------

การจัดหาวัตถุดิบหลักที่ใช้ในการผลิต

กลุ่มบริษัทฯ มีการสั่งซื้อวัตถุดิบโลหะส่วนใหญ่จากผู้จัดจำหน่ายในประเทศ
โดยการสั่งซื้อจากผู้จัดจำหน่ายในต่างประเทศจะเกิดขึ้นในกรณีที่ลูกค้าต้องการโลหะที่มีลักษณะและคุณสมบัติพิเศษที่ไม่มีผลิตในประเทศ
หรือวัตถุดิบโลหะในประเทศมีไม่เพียงพอ โดยกลุ่มบริษัทฯ
มีปริมาณและสัดส่วนการซื้อวัตถุดิบโลหะในประเทศและต่างประเทศ ดังนี้

ตารางแสดงปริมาณการสั่งซื้อวัตถุดิบโลหะในประเทศและต่างประเทศ

  -------------------- ----------- -------- ----------- -------- ----------- --------
  การสั่งซื้อวัตถุดิบโลหะ     ปี 2546/2547          ปี 2547/2548          ปี 2548/2549 

                       ล้านบาท      ร้อยละ    ล้านบาท      ร้อยละ    ล้านบาท      ร้อยละ

  วัตถุดิบโลหะในประเทศ    172.84      93.61    273.81      97.34    213.36      99.68

  วัตถุดิบโลหะต่างประเทศ   11.80       6.39     7.49        2.66     0.69        0.32

  รวม                  184.64      100.00   281.30      100.00   214.05      100.00
  -------------------- ----------- -------- ----------- -------- ----------- --------

ในปี 2548/2549 กลุ่มบริษัทฯ มีการซื้อวัตถุดิบโลหะจากผู้จัดจำหน่ายโลหะในประเทศมากกว่า 30
ราย และมีการซื้อวัตถุดิบโลหะจากผู้จัดจำหน่ายโลหะจากต่างประเทศ 1 ราย

กลุ่มบริษัทฯ มียอดซื้อวัตถุดิบโลหะจากผู้จัดจำหน่ายวัตถุดิบรายใหญ่ 1 ราย ในปี 2548/2549
ซึ่งเป็นผู้จัดจำหน่ายในประเทศ โดยมีสัดส่วนการสั่งซื้อโลหะจากผู้จัดจำหน่ายรายใหญ่ในแต่ละปี ดังนี้

ตารางแสดงสัดส่วนยอดซื้อวัตถุดิบโลหะจากผู้จัดจำหน่ายโลหะรายใหญ่ต่อยอดซื้อวัตถุดิบรวม

+------------------------------+------+----+------+----+------+----+
|                              | ปี    |    | ปี    |    | ปี    |    |
|                              | 2    |    | 2    |    | 2    |    |
|                              | 546/ |    | 547/ |    | 548/ |    |
|                              | 2547 |    | 2548 |    | 2549 |    |
|                              |      |    |      |    |      |    |
|                              | (    |    | (    |    | (    |    |
|                              | ส.ค. |    | ส.ค. |    | ส.ค. |    |
|                              | 46 - |    | 47 - |    | 48 - |    |
|                              | ก.ค  |    | ก.ค  |    | ก.ค  |    |
|                              | .47) |    | .48) |    | .49) |    |
+------------------------------+------+----+------+----+------+----+
|                              | ล้า   | ร  | ล้า   | ร  | ล้า   | ร  |
|                              | นบาท | ้อย | นบาท | ้อย | นบาท | ้อย |
|                              |      | ละ |      | ละ |      | ละ |
+------------------------------+------+----+------+----+------+----+
| จำนวนผู้จัดจำหน่ายโลหะรายใหญ่     | 2    |    | 2    |    | 1    |    |
| (ราย)                        |      |    |      |    |      |    |
+------------------------------+------+----+------+----+------+----+
| ผู้จัดจำหน่ายโลหะรายใหญ่อันดับที่หนึ่ง  | 5    | 2  | 5    | 1  | 5    | 2  |
|                              | 4.79 | 5. | 8.35 | 8. | 8.73 | 3. |
|                              |      | 10 |      | 69 |      | 10 |
+------------------------------+------+----+------+----+------+----+
| ผู้จัดจำหน่ายโลหะรายใหญ่อันดับที่สอง  | 2    | 1  | 4    | 1  | -    | -  |
|                              | 9.79 | 3. | 9.33 | 5. |      |    |
|                              |      | 65 |      | 80 |      |    |
+------------------------------+------+----+------+----+------+----+
| สัดส่วนก                       | 8    | 3  | 10   | 3  | 5    | 2  |
| ารสั่งซื้อโลหะจากผู้จัดจำหน่ายรายใหญ่ | 4.58 | 8. | 7.68 | 4. | 8.73 | 3. |
| (ร้อยละ)                      |      | 75 |      | 49 |      | 10 |
+------------------------------+------+----+------+----+------+----+

หมายเหตุ : ผู้จัดจำหน่ายโลหะรายใหญ่ หมายถึง ผู้จัดจำหน่ายที่มีสัดส่วนการสั่งซื้อเกินร้อยละ 10
ของยอดซื้อวัตถุดิบรวม

ทั้งนี้กลุ่มบริษัทฯไม่เคยประสบบัญหาเกี่ยวกับการขาดแคลนวัตถุดิบหลักที่ใช้ในการผลิตแต่อย่างใด
เนื่องจากโลหะเป็นวัตถุดิบที่เป็นปัจจัยหลักของการพัฒนาเศรษฐกิจของประเทศ
รวมทั้งกลุ่มบริษัทฯมีความสัมพันธ์อันดีกับผู้ผลิตวัตถุดิบ (Supplier)
ตั้งแต่ดำเนินธุรกิจต่อเนื่องมาเป็นระยะเวลากว่า 10 ปี

3.4 ผลกระทบต่อสิ่งแวดล้อม

กลุ่มบริษัทฯได้ให้ความสำคัญต่อสิ่งแวดล้อม
โดยตระหนักถึงความรับผิดชอบต่อสภาพแวดล้อมและผลกระทบอันอาจเกิดต่อสิ่งแวดล้อมที่จะก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียง
ทั้งนี้กลุ่มบริษัทฯมีนโยบายให้ความร่วมมือกับหน่วยงานภาครัฐในการดำเนินการลดผลกระทบต่อสิ่งแวดล้อม
โดยการปฏิบัติตามกฏระเบียบที่หน่วยงานภาครัฐกำหนดอย่างเคร่งครัด ซึ่งกลุ่มบริษัทฯ
มีมาตรการการป้องกันสิ่งแวดล้อม ดังนี้

(1) สารล้างโลหะ : ใช้สาร BIO นำมาผสมน้ำในการล้างทำความสะอาดโลหะก่อนทำการพ่นสี
ซึ่งสารล้างโลหะดังกล่าวที่ใช้เมื่อปนเปื้อนไปกับน้ำจะไม่ส่งผลกระทบต่อสิ่งแวดล้อม

  (2) สี : ใช้สีประเภทฝุ่น ซึ่งจะไม่มีส่วนผสมของสารระเหยและไม่มีสารตะกั่วในสีที่ใช้

  (3) เสียงดังจากการผลิต : ใช้เครื่องจักรที่ทันสมัยในการผลิต โดยมีเสียงดังไม่เกินกำหนด คือ
  80 เดซิเบล

สำหรับผลกระทบต่อสิ่งแวดล้อมดังกล่าวข้างต้น
กลุ่มบริษัทฯได้ผ่านการตรวจสอบจากหน่วยงานภาครัฐที่ควบคุม ได้แก่ กรมโรงงาน
กระทรวงอุตสาหกรรม และหน่วยงานสำนักงานสิ่งแวดล้อม ซึ่งมีการตรวจสอบตามกำหนดทุก 1 ปี
และที่ผ่านมาบริษัทฯ และบริษัทย่อยไม่มีข้อพิพาทในเรื่องสิ่งแวดล้อมแต่อย่างใด

3.5 งานที่ยังไม่ได้ส่งมอบ

ณ 31 กรกฎาคม 2549 กลุ่มบริษัทฯ ไม่มีงานที่ยังไม่ได้ส่งมอบที่มีมูลค่าสูงตั้งแต่ร้อยละ 10
ขึ้นไปของรายได้รวมตามงบการเงินรวมปี 2548/2549